Downloaded from YTS.MX
Official YIFY movies site: YTS.MX
Egyes alá
Beszéljünk a tervekről!
Minden kedvenced,
minden menő dolog,
minden egy tervvel kezdődött.
A táblán az életem tervét láthatod.
Részletesen kidolgoztam,
évről évre, célról célra.
Ez vagyok én.
Tervezek.
És a terveim mindig beválnak.
Kivéve, amikor nem.
Ted! Ted, Ted!
Szedd össze magad, nincs időnk! Gyerünk!
Hová tűnt a gatyám?
Ted, erre most nincs időnk. Indulnunk kell!
- A nadrágom... - Freeman!
Gyere már, Ted! Menjünk!
A nadrágom!
Tudom, mi jár most a fejedben.
Hogy kerülhet ilyen helyzetbe Ted Freeman,
az iskola büszkesége,
aki ráadásul kitűnő tanuló is?
Azt hiszem, az egész a SPLAT teszttel kezdődött.
A speciális képességmérő teszt
minden felmérés közül a legfontosabb,
mert a jövőd ezen áll vagy bukik.
Annyira tipikus.
Mindenki megdolgozik a sikerért,
de ti ketten mindent félvállról vesztek.
Szia, Penny.
Én is örülök, hogy látlak.
Legyen az eszed a kardod, és a logika a pajzsod.
Te úgysem mész át a SPLAT teszten,
de Tednek legalább nincsenek illúziói.
Tednek nincs miért aggódnia,
mert az egész suliban neki vannak a legjobb jegyei.
Te hol is állsz a rangsorban?
Nem jut eszembe.
Beugrott! Te vagy az örök második Ted mögött.
Figyeljetek, a végén még lemaradunk!
Figyelem, Springdale! Nagy tapsot kérek
Sammie Steambearnek!
Úgy érzed, nincs kiút? Túl sok a stressz?
Nincs kihez fordulnod?
Nem kell más, csak egy kis mágia!
Néhány kellék és pár kézmozdulat,
és te magad is meglepődsz majd, ahogy a feszültség köddé válik.
Ez csak őt minősíti.
Chadet láttátok.
A Csodálatos Chadet!
Ó, szóval a Csodálatos Chadet láttátok.
Figyeltétek a hang- és fényeffekteket?
Az én számítógépzseni lányomat,
Gertrude Neelyt illeti a dicséret értük.
Ha valaki éppen legjobb barátnőt keres,
jelentkezzen Gertrude-nál!
Szuper csajszi.
Gertz!
Azt hiszem, nem kell bemutatkoznom, de Neely igazgatónő vagyok.
Neely!
Köszönöm a tapsot,
és köszöntök mindenkit a Springdale Specializációs Iskola iskolagyűlésén.
Bizonyára tudjátok,
hogy humán- és természettudományi intézményünk igazán különleges iskola,
ahol kiemelt figyelmet fordítunk az átlagtól eltérő készségekre.
Ennek viszont ára van:
részt kell vennünk a SPLAT teszten.
SPECIALIZED PLACEMENT ACHIEVEMENT TEST
A teszt meghatározza az általános iskolai évek végét,
és mindannyian holnap fogjátok kitölteni.
Bízom benne, hogy az elmúlt hetek szorgos felkészüléssel teltek,
mert csak az járhat specializációs iskolába,
aki a teszten az elvárt szinten teljesít.
Ha a bennmaradást jelentő teszt nem sikerül,
vissza kell térnetek a kerületi iskolátokba.
El tudod képzelni, milyen lenne külön suliba járni?
Nem is lenne időnk együtt lógni.
Én vagyok az élő példa.
Nem járhattam speckó suliba, és nézzetek csak rám!
Apát ismerve úgyis elküldene a seregbe.
Dehogy tenne ilyet!
Vagy mégis?
Akiket a barátaidnak hittél, nem is érdeklődnek irántad.
Aztán a házasságodba menekülsz,
de az is zátonyra fut.
A férjed megcsal, aztán...
Váltsunk témát!
Mr. Gary Garrie, az iskolapszichológus most bemutat néhány
totál menő stresszkezelési technikát.
Sziasztok, gyerekek!
Nem semmi beszéd volt, ugye?
Ebből is látszik,
hogy az igazgatónő mennyire lelkesedik a speciális oktatásért.
Nem igaz?
Rengeteg nála alkalmasabb jelentkezőt kellett megelőznie.
Nekünk pedig az a feladatunk, hogy nem okozunk neki csalódást.
Térjünk rá a stresszre!
- A stressz nem menő. - Nem.
- Kicsit sem menő. - Nem bizony.
- A stressz gagyi. - Így van.
A stressz lehoz az életről.
De meg kell tanulnunk egészséges módon leküzdeni.
Tudjátok, hogyan?
- Csupa fül vagyok. - Jazzfuvolával!
- Ne már! - Hányszor süti még el?
Hagyd abba! Gary, ezt már megbeszéltük.
Miért nem fuvolázhatok?
- Gyakoroltam. - Rajtad kívül senki sem élvezi.
Köszönjük, Gary Gerrie.
Most pedig hallgassuk meg, mit mond
az iskolaőrünk, Mr. Terry Grimes.
Halljunk valami szívderítőt!
Ide figyeljetek, ti semmirekellők!
Tudom, hogy páran a tesztet kihasználva csínytevésre készültök,
ezért elmondom, mi a helyzet.
Mostantól zéró toleranciát hirdetek minden szabálysértésre nézve.
- Most figyelj! - Ide tartozik a csínytevés,
a csibészkedés és a zsiványkodás is...
Most jön a finálé!
És legfőképp a szívatás.
Freeman!
A hab a tortán.
Eddig ez a kedvencem.
FAIL
Freeman!
LÚZER!
Egyik szabályszegés követi a másikat.
ÚJABB BAKI? SOKKOLÓ
ESZES KEZEK Iratkozz fel!
Na?
A videó készítője igazat állított.
A vége valóban sokkoló.
Mindet ki kell rúgni, főleg Freemant!
Tudom, hogy ő osztotta meg,
és hogy a színpadi átverés mögött is ő állt.
Elnézést, de mi lett
az ártatlanság vélelmével?
Szeretnél mondani valamit, Cliff?
Igen, Hannah. Mondok valamit.
Ez a helyzet jól szemlélteti,
hogy miért nem helyeslem Josh és Ted barátságát.
Ted mindenféle őrült ötlettel áll elő, és Josht is magával rántja.
A fiaink legjobb barátok.
Lenne szíved elszakítani őket egymástól?
Ugyan, ne túlozz már!
A fiadnak fegyelemre van szüksége.
Ha te mondod, Apa parancsnok...
Utálom, amikor így hívnak. Ne nevezz így!
- Érzékenyen érint? - Egyáltalán nem.
Mikor kakiltál utoljára?
Nálunk ezt bélmozgásnak hívjuk.
- Röviden BM? - Igen, BM.
A bélmozgásom nagyon is rendszeres.
Grimes semmit sem bizonyíthat.
Megúsztuk, haver! Elmúlt a veszély.
Egy időre pihentetnünk kéne az átveréseket.
Át kell mennem a teszten.
Már el is terveztem, hogyan.
Értsd meg, hogy az élet bármikor közbeszólhat!
Nem készülhetsz fel mindenre.
Dehogynem!
Amúgy meg az átverés a lételemünk.
Te kitalálod, én megvalósítom.
Te vagy az agy, én meg a kéz.
Te is ki tudnád találni az átveréseket, ha megpróbálnád.
Emlékszel a piros ajtóra?
Hogy is felejthetném el?
Josh egyszer előállt egy ötlettel.
Azt akarta, hogy ez legyen
a valaha volt legdurvább átverés.
Azóta is lesben áll, várva, hogy belesétáljon az áldozat.
Egyszer elárulod, mit műveltél?
Nem akarod megtudni.
Mit néztek?
Úristen!
Gertz! Miért lapulsz itt?
Ezt én is kérdezhetném tőletek.
Várjuk, hogy Josh apja abbahagyja a kiabálást anyuddal.
Mindjárt vége. Fogjátok be a fületeket!
Mit mondott?
Nincs ki a négy kereke. Ne is hallgass...
Mr. Barker, vagyis Terry... Hallgass rám.
Abban egyetértek, hogy ezt a viselkedést
a Springdale nem díjazza.
- Remek. - Na végre.
De a Springdale egy speciális iskola.
Az olyan diákok miatt vagyunk még versenyben,
mint Ted és Josh.
Akkor miben állapodhatunk meg?
Abban, Mr. Grimes,
hogy amíg Ted és Josh tanulmányi eredménye nem romlik,
addig nincs mitől félniük.
Namaste.
Hahó!
Holnap lesz a nagy nap.
Hát...
Minden nap egy nagy nap.
Szeretném, ha tudnád,
hogy nem kell mindenben hibátlanul teljesítened,
mert az én szememben tökéletes vagy.
Ne maradj fent sokáig!
Oké.
Anya jót akart, de ő ezt nem értheti.
Egyedül a terv betartása menthet meg
a félresiklott élettől.
Egy kis botlásból is lehet életre szóló tragédia.
Tudom, hogy izgultok a teszt miatt,
de ne feledjétek: egy elit iskolában is a kiválóságok közé tartoztok.
Ti vagytok az iskola büszkeségei.
Az Agyágyúk.
Meg tudjátok csinálni.
Kezdődhet a SPLAT.
Ne feledjétek: mindenki egy darab
válaszlapot kapott,
ezért vigyázzatok, nehogy kárt tegyetek a sajátotokban.
Sajnos azt is
kérnem kell, hogy a válaszlapot ne rágjátok meg,
ne hajtogassátok,
ne csináljatok belőle dobócsillagot,
és ne is vizezzétek össze.
Vegyetek egy mély levegőt.
Vigyázz...
Kész...
Teszt!
NEELY IGAZGATÓNŐ
Gratulálok, Springdale!
A tesztnek vége.
Az eredményeket csak azután tudjuk meg,
hogy a mi Mr. Sneedermanunk az összes válaszlapot
feldolgozta.
Igaz, Mr. Sneederman?
Örömmel jelentem be, hogy pénteken hatalmas GÁZ lesz,
vagyis Gőzkieresztő Állati Záróbuli.
Juhú! Végre bulizunk egy nagyot.
A rendezvényre öltözködési szabályok,
társalkodási normák és magatartási irányelvek vonatkoznak.
Aggodalomra semmi ok! Egy 36 oldalas kézikönyvben
részleteztem a parti etikettjét.
A könyv a második ebédszünet után lesz elérhető.
Olyan izgi!
Végre történik valami izgalmas!
Nem a bulira gondolok. Az senki sem hoz lázba.
Valami más tartotta izgalomban a diákságot.
A második ebéd.
Az elmúlt két évben akárhányszor második ebédszünetet hirdettek,
mindig történt valami nagy durranás.
Amikor először hallottam róla,
azt hittem, ez is olyan kamu, mint a mumus vagy a jeti,
vagy a sokat ígérő TikTok-videók,
amiket érdemes végignézni.
De a második ebéd nem csupán mendemonda volt...
Ahogy az ebéd hőse sem.
Robbie Belcher.
Senki sem tudta, honnan jött.
Egyesek azt beszélik, átiratkozott.
Mások szerint mindig is itt volt.
Csak annyit tudunk biztosra, hogy a második ebédszünetekben
megjelenik, hogy elvégezze a szertartást.
A felnőttek betegségnek tartották.
Allergiának vagy rendellenességnek.
De mi tudtuk, mi az igazság.
Robbie-nak különleges képessége volt.
Azt pletykálják, hogy a szag annyira eszméletlenül undorító,
hogy senki sem bírja elviselni.
Még mindig tud a srác.
Az tuti.
Ted, beszélnünk kell!
Most.
TANÁRI SZOBA
Megismételnéd?
Egyes.
Ezt meg hogy érted?
Nem figyeled a folyosót?
Azt mondod, hogy ez a srác,
aki még sosem kapott 5-ösnél rosszabb jegyet,
a SPLAT teszten egyest kapott?
Majdnem kettes lett.
Az csak ront a helyzeten.
Tök megalázó.
Figyeld, hogy jön-e valaki!
Előbb járjunk a jegy végére!
A jegyek csak jövő héten derülnek ki. Mégis honnan tudtál róla?
Tanársegédként hozzáférek bizonyos dolgokhoz.
Például mihez?
A tanári szobához.
Érthető. Folytasd!
Éppen Mr. Sneedermannek segítettem
beolvasni a válaszlapokat,
és megláttam a jegyeket.
És?
Kíváncsi voltam, lepipáltam-e Tedet.
Ezért meglestem a válaszlapját.
Tudtam, hogy csak megjátszod a jókislányt!
A válaszlap bizalmas.
Nem helyes, hogy te csak úgy...
Bújjatok el!
Szia, Penny!
Mit csinálsz a tanáriban?
Elnézést, Mr. Kade.
Csak egy kis magányra vágytam.
Aggódom a teszteredmény miatt.
Teljesen megértem.
Biztos vagyok benne, hogy jól sikerült.
Kiváló diák vagy.
El is mondom, miért gondolom így.
Először is...
Mekkora kamugép!
A tanárok a tenyeréből esznek.
El sem hiszem.
Emlékszem, egyszer azzal töltötted a szünetet,
hogy a trigonometria tankönyvben az elírásokat javítgattad.
Elszúrtam! Most mindennek vége.
Ugyan már, haver! Nem nagy ügy.
Úgyis megoldod.
Elvégre mindenre van terved, nem igaz? Nem igaz?
És ezért kell figyelni a folyosót.
Tednek meg mi baja?
Meg kell terveznünk, mit lépünk.
Mi ez a királyi többes? Ted kapott rossz jegyet, nem te.
Én is egyest kaptam.
Még sosem kaptam ilyen rossz jegyet.
Nem tudom, hogy történhetett.
Szóval mindkét okostojás
megbukott a teszten?
Nehezen hiszem el.
Joshnak igaza van. Statisztikailag lehetetlen.
Biztos hiba csúszott az osztályozásba.
Mr. Sneederman ősrégi számítógépe tehet az egészről.
Láttad, hogy néz ki? Még Sneedermannál is öregebb.
Lehet, hogy igazad van, de mégis mihez kezdjünk?
Valakihez biztos fordulhatunk segítségért.
Valaki olyanhoz, aki támogat minket, bármi is történjen.
Tudod, hogy támogatlak téged,
bármi is történjen.
Édesanyád azt mondta, már két éve jársz ide,
és még egy barátod sem volt.
Amilyen az input, olyan az output.
Látod? Csak a programozás jár a fejében.
Lassan belép abba a korba,
ami tele van kétségekkel és kérdésekkel.
Ha már velem nem beszél,
barátokra lenne szüksége.
Talán segítene, ha keresne egy hobbit.
Ne is emlegesd a fuvolát!
Hagyd abba!
Nem.
Teljesen tanácstalan vagyok.
Elküldhetném egy olyan táborba,
ahová magányos tinik járnak.
Mr. Gary, beszélnünk kell!
Sürgős ügyről van szó.
Miért akarjátok újraírni a felmérőt?
Még nem is tudjátok az eredményt!
Csak aggódunk.
Mindig jól jön egy B terv. Ugye, Ted?
Így van. Az mindig jó.
Csak abban az esetben írhatjátok újra a tesztet,
ha az eredmények még azelőtt megsemmisülnek,
hogy feltöltenék őket az iskolai aktátokba.
És hol is vannak ezek az eredmények?
Miért akarjátok tudni?
Diákok vagyunk, a tanulás a lételemünk.
Kizárt, hogy beveszi.
Jól figyeljetek!
Nem hiszem el, hogy bevette!
Az eredményeket a titkárságon tárolják
a világ legrégibb számítógépén,
a tulajdonosa pedig Mr. Sneederman,
a világ legöregebb titkára.
A szobába egy ajtó vezet, amit mindig zárva tartanak,
és egyetlen kulcs nyitja, ami Sneedermannál van.
A gép olyan ősrégi,
hogy rá sem tud csatlakozni a netre.
Nem árthat neki se vírus, se hackelés.
A teszteredményeket csak úgy lehet megsemmisíteni,
ha valaki közvetlenül a gépen törli őket,
de ez úgyis lehetetlen.
Attól tartok, el kell fogadnotok az eredményt,
bármi is legyen az.
És ha megbuktam a teszten?
Az nincs benne a tervemben.
Sajnálom, Ted. Nem lehet mindenre felkészülni.
Akkor el is kezdhetjük összepakolni a cuccainkat.
Vár a régi sulink.
Vagy a hadsereg.
Úgy tudom, a lúdtalp kizáró ok.
Vajon ki tudom lapítani a talpamat?
Penny, szerezz egy listát
az összes diákról, aki megbukott a SPLAT teszten.
Oké.
A 27-29. oldalon találod a terveket.
Másold le őket, és láss munkához!
Ugye, máris kitaláltál valamit?
Bizony. Van egy ötletem.
Kanadába költözünk!
Dehogy költözünk Kanadába!
Miért hiszed azt mindig?
Szép helynek tűnik.
Eltüntetjük az eredményeket,
de egyedül nem fog menni.
Össze kell hívnunk egy csapatot.
Elég nehézkesen indult...
- Nellyt kizárhatjuk. - És Thomast?
Thomas teljesen alkalmatlan.
- És Bailey? - Kizárt.
- Talán. - Úgy tudom, egyszer hármast kapott.
- Nem. - Ki az a srác?
- Nem ismerem. - Gőzöm sincs.
Majd értesítünk!
- Nem. - Esélytelen.
Kizárt dolog.
Antonio? Nem.
Biztos, hogy nem.
Inkább a halál.
Antoniót kihúzhatod.
Nem az egész csapatnak kell mindenhez értenie.
Mindenkinek megvan a szakterülete.
- Chad! - Mit szóltok Chadhez?
- És Gertz? - Gertz! Gertz!
Elég fura a csaj.
De ért a számítógépekhez, és szükségünk van egy kockára.
- Jogos. - Igazad van.
Idővel összeállt a csapatunk.
TED "AZ AGY"
Én, az ötletgazda.
Josh, az átverések mestere, aki bármit megépít.
JOSH "AZ ERŐ"
Penny a beépített emberünk, akinek a tenyeréből eszik a tanári kar.
PENNY "A BÁJ"
Csodálatos Chad, a megtévesztés mágusa,
aki véletlenül láthatatlan tintával töltötte ki a tesztet.
CHAD "A MÁGIA"
Végül pedig Gertz Neely, a számítógépzseni,
GERTZ "A TECH"
aki direkt bukott, hogy az anyját idegelje.
Mégis mit keresel a tanári mosdóban?
Tudod, hogy diákok nem használhatják.
Az anyja pedig nem más, mint...
Szia, kicsikém!
Szia, Terry! Jól nézel ki.
Neely igazgatónő.
Értesz a számítógépekhez,
de nem tudod kamatoztatni a tudásod.
Segítséget ajánlunk neked, de cserébe mi is kérnénk valamit.
Íme!
Megvetted, amit kértem?
Nincs szükséged piros zakóra.
Ez nem csupán egy piros zakó, hanem színtiszta karizma.
Karizma nélkül nincs varázslat.
De 92 dollárba kerül.
Ekkora árat kell fizetned,
ha csodát akarsz látni.
Amúgy mi ez a hely?
Vastag porréteg, konzervek, gyanúsan kinéző vödör...
Ez csak Josh szobája lehet.
Ha mindenáron tudni akarod, ez apa régi óvóhelye.
Érdekes. Apud kemény fickónak tűnik, míg te puhány vagy.
Szerintem próbáltad kivívni az elismerését,
de meguntad, úgyhogy most lázadozol.
Trükközöl és lógsz,
mert a negatív figyelem is jobb, mint a semmi.
Igazam van?
És még csodálkozik, miért nem barátkozik vele senki.
Taníts, mester!
Tudjuk már, hogy az eredményeket
mikor adják le?
Hétfőn reggel.
Remek. Akkor pénteken támadunk.
Grimes miatt nem aggódsz?
Grimes úgyis a GÁZ-on lesz.
A Gőzkieresztő Általános Záróbuli!
A tanárok a bulin felügyelnek,
és az egész suli tárva-nyitva áll.
Zseniális terv.
A válaszlapok...
Mi van velük?
Mr. Gary azt mondta, hogy ha újra akarjuk írni a tesztet,
el kell tüntetnünk az eredményeinket.
A válaszainknak nyoma sem maradhat.
Ehhez az kell,
hogy a válaszlapok is eltűnjenek.
Sneederman jegyzetei szerint
jövő héten szállítják el őket iktatásra.
De mi lenne, ha az iratmegsemmisítőben kötnétek ki?
Megoldjuk.
Ez meg mi?
Az apáé.
Régen golfozott.
Ma már azt mondja, a golf gyerekeknek való.
Ahogy az összes játék,
és minden, ami jó.
Elrontottam a saját kedvemet.
Apádnak elment az esze!
Gyönyörű ez a járgány.
Tökéletes mágusmobil lenne belőle.
Tutira.
Mágus micsoda?
Mindig arról álmodtam, hogy turnéra indulok
egy utazó bűvészműsorral.
Képzeld csak el! A mágusmobil fel lenne szerelve
mindenféle bűvésztrükk kellékével.
A trükk olyan, mint az átverés?
Néhány tényleg hasonlít.
Ha bűvészkedésről van szó, penge vagyok.
De ha kézügyességre van szükség,
meg vagyok lőve.
Kézügyesség kell?
Tárgyaljunk, Chad!
A csapat kezdett összeállni.
Nagy fába vágtuk a fejszénket, és szorított az idő.
Szerencsére mindenki benne volt.
Kiszállok.
Gertz, várj!
Mondtam, hogy egy csodabogár. Hadd menjen!
Nélküle a terv szétesik.
Gertz, várj!
Szükségünk van rád. Mi történt?
Mi a baj?
A programozást értem.
Az embereket nem.
Egyszerűen nem kedvelnek.
Te is tudod, hogy anyud
csak azért küld el táborozni,
mert szeretné, ha barátkoznál.
Így van. Mire célzol?
Lehetnénk a barátaid.
De nem vagytok azok.
Mi lenne, ha műbarik lennénk?
Ez nagyon gáz volt.
Elment az eszed?
Ha meglátnak Gertzcel, rámegy a hírnevünk.
Benne vagyok.
Két feltétellel.
Egy: eléritek, hogy anya leszálljon rólam.
Kettő: ha rossz a kód, az eredmény is hibás lesz.
Rossz input, rossz output.
Ezt akarom elkerülni.
Jó eredményre vágyom.
Ezzel én is így vagyok.
Olyan gáz...
Én is akarom!
Órákig tökéletesítettük a tervet.
Pedig elég egyszerű volt.
Amikor Sneederman az asztalánál ül,
Chad elvonja a társaság figyelmét, és eltereli őket.
Te lenyúlod a kulcsot.
Tiéd a világítás, a zár és a biztonsági kamera.
Te pedig őrködsz.
Hátul kiosonok, átveszem a kulcsot,
és kitörlöm az eredményeinket, mielőtt bárki gyanút fog.
Érthető?
Teljesen.
- Mi van? - Nem is lehetne ennél egyszerűbb.
Gyerekjáték az egész!
Talán a zseniknek tényleg az.
Fogd fel úgy, mint a tanulást.
Egy nagyobb egyenlet megoldásához
előbb kisebb egységekre kell bontani.
Jó ötlet. Bontsuk fel szakaszokra!
És találjunk ki menő fedőneveket!
Mit gondoltok?
Oké, legyenek fedőnevek.
Kezdjük az elejéről.
Sneederman és a többi dolgozó titkos kártyapartit tart
a raktárban minden iskolai buli alatt.
Sneederman mindig magával viszi a kulcsát.
Nekünk az a kulcs kell.
Addig nem léphetünk, amíg Neely igazgatónő
meg nem látja, hogy Gertz milyen jól mulat.
Ez lenne az első szakasz, a neve pedig...
Anyacsavar.
- Ez tetszik. - Jó lesz.
Még ha Neelyt sikerül is lerázni,
figyelemelterelés akkor is kell.
Itt jön Chad a képbe.
A második szakasz: Chadcsali.
- Király. - Oké.
Amíg Chad varázsol, megszerezzük a kulcsot.
Josh, ez a te asztalod.
Mi a harmadik szakasz neve?
Joshináció!
Kizárt.
Ideiglenes névnek jó lesz.
Negyedik szakasz: kis barátunk elszállítja a kulcsot
a tornateremből Mr. Sneederman irodájába.
A szakasz neve...
Nyilván az, hogy "kis barát".
Végül az ötödik szakasz...
Ezt csak abban az esetben vetjük be,
ha bedől a tervünk,
- és csak a csoda segíthet. - Kitaláltam a nevét!
Ötödik szakasz: Abrakadabra!
- Oké. - Jó lesz.
Most pedig lássunk munkához!
Így is lett. Mindenki tette a dolgát.
IRATMEGSEMMISÍTÉS ÜTEMEZÉSE
Furán éreztem magam, mert nem vagyok a szabályszegő típus,
de azzal nyugtattam magam, hogy a cél szentesíti az eszközt.
Valami történt az eredményeinkkel,
és a végére kellett járnunk.
Nem adtuk fel.
Végül elérkezett a péntek.
Az akció megkezdődött.
ELJÖTT AZ IDŐ.
Szabályszegés.
Készen kell állnom.
Már gyerekként is tudtam, mi az igazság.
Vékony határvonal választja el a szabálykövető életet
a teljes összeomlástól.
Én vagyok a határ.
A titok a szabályszegés táptalaja.
De előttem semmi sem marad rejtve.
GŐZKIERESZTŐ BULI
Miért öltöztek elegáns robotnak?
Tudod, ilyen a steampunk.
Érted, steam mint gőz.
Milyen ötletesek ezek a diákok!
- Okostojások. - Csak rájuk kell nézni.
Figyelmet kérek!
Az Anyacsavar kezdetét veszi.
ELSŐ SZAKASZ: ANYACSAVAR
Neely elindult!
- Szia, Gertz! - Örülök, hogy összefutottunk.
Helló, bulizós barátok.
Gertz, te vagy a parti ördöge!
Oké, az Anyacsavart teljesítettük.
Folytatjátok a baromkodást,
vagy elkezdhetjük a második szakaszt?
Igaza van.
Rossz irányba indulsz.
Menj vissza, és fordulj balra!
Ne már!
Agy, itt Mágia.
Rossz előérzetem van.
Balszerencsét hoz, ha az előadás napján megtöröm a rutint.
Már megint a piros zakóra célzol?
Abban rejlik a karizma!
De 92 dollárba kerül.
Ennyit kell fizetned, ha csodát akarsz látni.
Nem kell se zakó, se karizma.
Kövessük a tervet, és minden...
Hová sietsz, Freeman?
Csak bóléért indultam.
A bólé arra van.
Tudom, hogy mesterkedsz valamiben.
Mindent látok,
és árgus szemekkel figyellek.
Ted! Azt ígérted, táncolunk.
Viszlát, Mr. Grimes.
Mit ártottál neki?
Semmit sem tud rám bizonyítani.
Erő, elfoglaltad a helyed?
Megerősítve. Várom a második szakaszt.
Vettem, Erő.
Te jössz, Mágia.
Ez az! Jöhet a Chadcsali!
MÁSODIK SZAKASZ: A CHADCSALI
ÁTIRÁNYÍTÁS
Erről van szó!
Springdale!
Felkészültetek a mágiára, a csodára
és a színtiszta szórakozásra?
Csatlakozzatok hozzám a parketten,
és indítsuk be a bulit!
Sikerült? Elindult a buli?
Nem történik semmi.
Mi folyik odakint?
Nem indult be a buli?
Nem, a buli várat magára.
Ismétlem, a buli nem indult be.
Chad, csúnyán felsültél.
Kukactánc!
Mondtam, hogy nem tudja megcsinálni.
Tudja valaki, hogyan indíthatnánk be a bulit?
A kigúnyolástól és a visszautasítástól való félelem
meggátolja a tiniket abban, hogy elengedjék magukat.
Csak úgy képesek bármire,
ha iróniával és szarkazmussal társíthatják.
Emberi nyelven ez mit jelent?
Ha táncra akarod bírni a tiniket, játssz nekik hülye zenét.
Sziasztok, gyerekek!
Helló!
Mit csinálunk, ha rossz a kedvünk?
Eljárjuk az aligátortáncot!
Ez a beszéd!
Éhes az aligátor
Hamm, hamm, hamm
Üsd össze a tenyeredet
Taps, taps, taps
Szép volt, Gertz.
Ügyes voltál, Gertz.
Jó ötlet volt.
- Mi az? - Semmi.
Járd az aligátortáncot
Agy, hallasz!
- Hahó, Agy! - Hallgatlak.
Mehet a harmadik szakasz, vagy mi lesz?
Köszi, hogy szóltál.
Indulhat a...
Joshináció.
HARMADIK SZAKASZ: JOSHINÁCIÓ?
Három, kettő, egy.
Mi történt?
Járd az aligátortáncot!
Majd megoldják.
Úgyis nálad van a kulcs.
Nálad volt.
Ne rángasd bele a kabalát, Freeman!
Fenébe!
Úgy tűnik, mindjárt bekapcsol a tartalékrendszer.
Fél perc múlva visszajön az áram.
Fél perc?
Elegem van a várakozásból!
A szalagavatón lejátsszuk.
Ülj csak vissza!
Helycserés támadást vetsz be?
Húsz másodperc.
Nem engedem.
Ne is álmodj róla! Sötétben nem játszom.
Ilyen simlisekkel nem.
Ne csináld már!
Megvagy, Freeman!
Valami baj van, biztos úr?
- Chad? - Bizony, a Csodálatos Chad!
Tíz másodperc.
Kilenc, nyolc, hét, hat,
- öt, négy, három. - Mindjárt...
- Kettő, egy. - Ez az!
- Na, látod? - Visszajött az áram.
Folytathatjuk a játszmát.
Agy, itt Erő. A csomag biztosítva.
Senki sem tudja, hogy itt vagyok.
Mi a fene?
Úgy hallottam, errefelé kedvelik a kártyajátékot.
Így igaz!
Gyere csak be!
LEKAPCSOLVA
Tech, a folyosón vagyok.
Az ajtó nyitva, és a kamerákat is lekapcsoltam.
- A csomag megérkezett. - Vettem.
Indulhat a Kis barát.
Ismétlem, indulhat a Kis barát.
NEGYEDIK SZAKASZ: KIS BARÁT
Kettőn áll a vásár... Száguldjatok, besúgók!
BESÚGÓ AKTIVÁLVA
Hol van már?
Grimes drónnal követ?
Mióta van drónja?
Ráadásul Besúgó típusú biztonsági drón.
Grimes komolyan veszi a dolgát.
Valahogy le kell ráznom ezt az izét!
Hogy lehet ilyen gyors?
Még festékpatront is lő? Ez most komoly?
Mégis ki tervezte?
Jaj, de bosszantó!
Gyerünk!
CÉLPONT NEM TALÁLHATÓ
Gyere csak!
Miért állt le a kocsi? Valami baj van?
Nem hiszek a szememnek!
Videojátékozol?
Függő vagyok.
Azt látom. Menj, és szórakozz a többiekkel!
A buli után visszakapod a játékot.
Srácok, helyzetjelentést kérek!
Erőt hatástalanították.
Neked kell elmenned a csomagért.
Bájnak igaza van.
Ne kerülj a drón kamerája elé.
Takard el az arcodat!
Mire vársz, Freeman? Lássam a bizonyítékot!
Nem tudom lehagyni, túl gyors!
El kell bújnom valahol!
Nehogy kinyisd az ajtót!
Miért? Mi van mögötte?
Nem akarod megtudni.
RENDSZERHIBA
A BESÚGÓ OFFLINE
Neely az igazgatói felé tart.
Miért hagyta ott a bulit?
Nem értem. Háromszor is ellenőriztem a napirendjét.
Ma már nem kéne dolgoznia.
Tech, figyeld Neelyt!
Szólj, ha megint az utamba kerül.
Bejutottam.
VÉGLEGESEN TÖRLI A SPLAT EREDMÉNYÉT? I/N
Sikerült!
Szép volt!
TEENDŐK: Eredményeket leadni
Srácok, baj van!
Hol van Neely?
Az irodájában bámulja a képernyőt.
Mi a baj?
Megtaláltam Sneederman teendőlistáját.
Azt írja, már leadta az eredményeket Neelynek.
Az hogy lehet? Úgy tudtam, hétfőn adja át őket.
Látjátok, hogy mit csinál? Nincs nála egy floppy?
Lehet. Mi az a floppy?
Hagyjuk... Látod a képernyőjét?
Mit olvas?
A tankerület felmérési oldalát.
Azt hiszem, most tölti fel az eredményeket.
Le tudod kapcsolni a wifit?
A sulinak mesh hálózata van.
Talán öt percet tudunk nyerni.
Az is valami. Csalogassuk ki az irodából anyudat!
Mégis hogyan?
NINCS HÁLÓZATI KAPCSOLAT
Hú, de furi...
Édesanyám!
Szia!
Minden rendben? Miért nem táncolsz a többiekkel?
Érzelmi mélypontra kerültem,
és a következő két és fél percben
szeretnék veled az érzéseimről beszélgetni.
Most épp nagyon elfoglalt vagyok.
Ez egy vissza nem térő alkalom.
Az előtérben várlak.
Várj meg!
Anya meghallgat.
Várj csak meg!
Itt van anya. Itt vagyok.
Oké.
Nem hiszem el!
Ezért még bosszút állok.
- Gyerünk! - Ted!
Penny, mit keresel itt?
Segíteni jöttem. Szükséged van rá.
GERTRUDE55.
Mit mondtál?
Neely jelszava GERTRUDE55.
Látom az eredményeket.
Freeman...
Ez nagyon fura.
Mit látsz?
Egy csomó egyest látok.
Hogy bukhattunk ennyien?
Miről szeretnél beszélni, kicsim? Nekem bármit elmondhatsz.
- Bármit. - Aggódom az idő miatt.
Az idő miatt?
Általában az idő múlása aggaszt, vagy félsz, hogy nincs rád időm?
Drágám, addig beszélgetünk, amíg csak szeretnéd.
Úgy érzem, nagyjából fél percünk van.
Ted! Fél perc!
Igazad van.
Gyere elő, bárhol is bujkálsz!
- Mi a baj? - Az egér nem mozog.
Használd a billentyűzetet!
Sajnálom. Nem csak anya vagyok, hanem igazgató is.
Túl sok időt töltök az iskolában.
Az sem működik!
Két másodperce még semmi baja nem volt.
Tudom.
Minden figyelmem a tiéd.
Beszéljük meg!
Lejárt az idő.
Örülök, hogy beszéltünk.
Kezdetnek megteszi.
Jobban érzed magad?
Remélem, igen.
ADATOK FRISSÍTVE FOLYTATÁS
Mi történt?
Végünk van.
Freeman!
Helló, Terry!
- Mi folyik itt? - Csajos dumcsi.
- Női dolog. - Kínzás.
Ötödik szakasz! Induljon az ötödik szakasz!
Mi a varázsszó?
Abrakadabra!
Köszöntelek a mágusmobilon!
Következő állomás: csodaország!
Freeman!
Na?
Mondtam, hogy zakó nélkül nem megy.
Nem sült el valami jól a terv.
Egyáltalán nem.
Amilyen az input, olyan az output.
Nem lehet minden tökéletes.
Sajnálom, haver.
Rendben.
Viszhall.
Ms. Neely! Beszélnünk kell a SPLAT eredményeiről.
Én is beszélni akartam veled, Ted.
Foglalj helyet! Pont hívatni akartalak.
Ma reggel ezek a fotók fogadtak.
Manipuláltad a teszteredményeket.
Tudom, hogy nagy a nyomás,
és izgulsz a teszt miatt, de ez...
Nem néztem volna ki belőled.
Sajnos ezt muszáj lenne jelentenem.
Elbúcsúzhatsz a jó hírű iskoláktól.
Épp ezért nem teszek jelentést.
Többé nem védhetlek meg, Ted.
Ez volt az utolsó alkalom.
Vegyük búcsúajándéknak.
Hogy érti?
A SPLAT eredményei alulmúlták a várakozásainkat,
ezért le kell mondanom az igazgatói tisztségről.
Ami az utódomat illeti...
Más elképzelései vannak az oktatásról.
Mégis ki léphetne az ön helyére?
Hát...
Én vagyok az, Mr. Gary.
Bizony! Jól hallottátok.
Szerdától én leszek a Springdale új igazgatója.
Nagy meglepetéssel készültem.
Természettudomány és humán tárgyak helyett...
Bizony, jazzfuvolát oktatunk majd!
Ha szót fogadtatok nekem, és gyakoroltatok,
akkor továbbra is vár a Springdale.
Akik nem fuvoláznak, azoktól búcsúzunk.
Milyen voltam?
Jazzfuvola.
Senki sem érdekel a jazzfuvola!
Tudod már, hová irányítanak át?
Gertz a Thornewickbe megy,
abba a fura magániskolába.
Chadről nincs infóm.
Hová megy vajon? Bűvészsuliba? Bohóciskolába?
Ott el tudom képzelni.
Nem kérdezted, de apám próbál nekem felvételt nyerni
a Remington Akadémiára, ami "fiúból férfit nevel".
Repesek az örömtől.
Hétvégente azért lóghatnánk együtt.
Hátha apa megengedi.
Mi ütött beléd?
Egész nap hozzám sem szóltál.
Nem jött be a terved. És akkor mi van?
Legalább élvezzük ki az időt, amit még együtt tölthetünk.
Ha téged csak a terved érdekel,
akkor remélem, jól szórakozol vele.
Sok sikert!
Örvendtem.
Josh, várj!
Újabb jazzes napon vagyunk túl.
Mielőtt elindultok hazafelé,
szeretném, ha megünnepelnénk
a Springdale legkiválóbb diákját!
Ez a tanuló nagyon is tudja, mennyit ér egy jó terv.
Ennek a diáknak a legmagasabb a tanulmányi átlaga,
és a Springdale büszkeségei közül
egyedül neki sikerült a SPLAT.
Dehát én megbuktam...
Gratuláljatok diáktársatoknak, aki nem más, mint...
Szia!
Mit keresel itt?
EZÜST MINŐSÍTÉS
MÁSODIK HELYEZÉS
MÁSODIK HELY
Szia, Ted!
Penny, mi folyik itt?
Jól érzed magad?
Elveszettnek tűnsz.
Azt mondtad, hogy te is megbuktál,
de Mr. Gary azt jelentette be, hogy kitűnően sikerült a teszt.
Hazudtál nekünk?
Naná!
Azt ne mondd, hogy még nem jöttél rá!
Nem buktam el a tesztet.
Te sem buktál meg.
Senki sem bukott.
A saját szememmel láttam az eredményeket!
Minden Agyágyú egyest kapott.
Gondoskodtam róla.
Vagyis a társam intézte el.
A legjobb jegyeket mind egyesre állítottuk.
Az enyém kivételével.
De a rossz eredmények miatt most leállítják a programot,
Ms. Neely elveszíti az állását,
ráadásul Joshsal külön iskolába kell járnunk.
Miért tennél ilyet?
Belefáradtam az egészbe.
Tudod, milyen keményen küzdöttem?
Lemondtam a bulikról, a barátokról és a játékról.
Első akarok lenni.
De ha te is ott vagy, csak örök második lehetek.
Ezért állítottalak félre.
Tudtam, hogy úgysem tudlak kirúgatni.
Az egész iskolában csak egy diák
elég okos ahhoz, hogy legyőzze Ted Freemant, és az...
Ted Freeman.
Gyűlölöd a káoszt.
Bármit megteszel, hogy elkerüld.
Amikor belerángattalak életed legnagyobb kalamajkájába,
csak ki kellett várnom,
hogy előállj a mesteri terveddel.
Aggódom a teszteredmények miatt.
Biztos van valaki, akihez fordulhatunk.
Valaki aki minden helyzetben a mi pártunkat fogja.
Tudtad, hogy megpróbáljuk elcsenni az eredményeket.
Csak azt tudtam, hogy valami hülyeséget találsz ki.
Joshsal ez a lételemetek.
Csak addig kellett támogatnom titeket,
amíg lebuktatok.
Még ha rá is jöttél volna a tervemre,
úgysem hitt volna neked senki.
Átvertél minket!
Azt mondtad, hétfőn küldik el az eredményt,
de tudtad, hogy péntekre tervezik.
Olyan aranyos voltál, ahogy lassan rájöttél.
És a jegyhamisítás?
Azt nem tehetted meg.
Egy diáknak nem adnának tanári hozzáférést.
Gondolkodj csak, öcsi. Mindjárt rájössz.
Engedd el a fantáziád!
Nincs szükség tanári hozzáférésre,
ha a társad egy tanár.
Gratulálok!
Sok sikert az új iskolához!
Milyen voltam?
Tökéletes, Mr. Gary.
Szerinted Mr. Gary miért
kotyogta el nekünk,
hogy hol tartják az eredményeket?
Minden részletet biztosítottunk, hogy megszülessen a kis terved.
Mr. Gary miért menne bele ebbe?
Neely igazgatónő rengeteg
nála alkalmasabb jelentkezőt előzött meg.
Mr. Gary tette naggyá a Springdale-t,
mégis Ms. Neely speciális programja zsebeli be az elismeréseket.
Ő Neelytől akart megszabadulni, én pedig tőled.
És mindketten elértük a célunkat.
Tényleg nagyon sajnálom, Ted.
Ahogy a buli után is mondtam, nem nyerhetsz meg minden csatát.
Hagyj békén!
Szia, kicsim!
Itt vannak a barátaid.
Mit kerestek itt?
Bocsánatkéréssel tartozunk.
Nem a terved volt a hibás. Sőt, zseniális volt.
Átvertek minket.
Tudom, de ti hogy jöttetek rá?
A biztonsági kamera felvételén megláttam ezt.
Ezért állt le az egér és a billentyűzet.
Nem fair.
Okos, hatékony, taktikus,
de nem fair.
Anya néha idegesítő, de igazgatónak nagyon is jó.
Helyre kell hoznunk a dolgokat.
Mihez kezdjünk?
Van egy tervem.
Nem megyünk Kanadába!
Jól van, értettem.
Te is jössz a szülőire, ugye?
Segíthetnél bevágódni a szülőknél.
Oké.
Köszi. Kérem a kulcsot.
Vigyázz a sulira, oké?
Bízhatsz bennem.
Funky lesz a suli.
Tedd már el a fuvoládat!
Ketten maradtunk, bébi.
Tudod, mióta várom már, hogy elfoglaljam azt a széket?
Ted rájött.
Mindenre.
Vagyis egy részére. A többit én mondtam el neki.
Rólam is tud?
Magáról tudja a legtöbbet.
Micsoda?
Tedet ismerve most is valami terven agyal,
és holnap lesz az utolsó esélye, hogy meg is valósítsa.
Meg kell ígérnie,
hogy bármilyen eszközzel leállítja.
Bármilyen eszközzel?
Ha nem tűnt volna fel,
én vagyok az iskola igazgatója.
Nem pécézhetek ki magamnak egy csapatnyi diákot.
Maga nem.
De ismer valakit, aki örömmel tenné.
Funky ötlet.
Igazán funky.
Terry.
Megduplázom a biztonsági keretet.
Miért?
Azért, hogy felhasználd.
A szabályszegésnek ma este mindörökre véget vetek.
Kezdjük a rossz hírrel.
Az eredményeink már felkerültek a tankerület rendszerébe.
Tartósan bekerültek az aktáinkba.
Ezen nem változtathatunk
A manóba!
A jó hír, hogy a jegyeket hamisították,
és bizonyítani is tudjuk.
- Szuper! - Király.
A kulcs a Testron válaszlap.
Rá van nyomtatva a nevünk,
és rajta vannak az eredeti válaszok.
Ha megszerezzük az eredeti példányokat,
azzal bizonyítjuk, hogy az eredményeket hamisították.
Szép.
Erről van szó.
Mondom a rossz hírt.
Még több rossz hír?
Az első terv kiötlésekor
gondoltam a válaszlapokra,
ezért kiadtam Pennynek, hogy semmisíttesse meg őket.
- Komolyan? - Ne már!
Ebben a raktárban tárolják őket.
Még azelőtt meg kell szereznünk őket,
hogy az iratmegsemmisítő értük jönne.
Mondjuk két héten belül?
Holnap 6-kor, a szülői értekezlet alatt.
Az iskola tele lesz szülőkkel és tanárokkal!
Nekünk annyi.
Végül pedig a legrosszabb hír.
Mi van?
Grimes tegnap dél óta egy rakás felszerelést
szállíttatott az iskolába.
A bizonylatok szerint lézereket, riasztókat,
drónalkatrészeket és tartós festéket rendelt.
Mire kell neki a festék?
Ez a rossz hír.
Ne csináld már!
A Besúgó 2.0-hoz kell.
Infravörös kamerával és kifinomult hangérzékeléssel látták el.
Ráadásul olyan patront lő,
ami tartós festékkel van megtöltve.
A bankokban ezzel jelölik meg a bankrablókat.
Ha egyszer összefog, sosem mosod le.
Mr. Gary szétkürtölte a tankerületben,
hogy ha egy diákon ilyen festéket találnak,
minden intézményből kitiltják.
Ezt megteheti?
Ha nincs suli, ki lesz a közönségem?
A műsoromnak vége.
Én meg magántanuló leszek.
Otthon, anyámmal.
Haver, most mi legyen?
Tudom, hogy gáz a helyzet.
Ha most lebukunk,
az egész jövőnktől elbúcsúzhatunk.
Az ellenfelünk legyőzhetetlennek tűnik,
de nem hagyhatjuk nyerni.
Csak mi vagyunk elég őrültek, különcök
és zsenik ahhoz, hogy sikerrel járjunk.
Múltkor magunkért küzdöttünk,
de most a Springdale a tét.
Benne vagytok egy utolsó melóban?
Az utolsó melóra!
Vágjunk bele!
Penny mindenhová őrszemeket állított.
Még pár nyolcadikost is beszervezett folyosófelügyelőnek.
Követnünk kellett a példáját.
Csapatként dolgoztunk össze.
Nem remekeltünk mindenben,
de mindenkinek megvolt a maga erőssége.
Reméltük, hogy elég lesz a győzelemhez.
Ezt te raktad össze?
Látsz valami érdekeset?
Semmi olyat, ami meglepne.
Van már programod suli után?
Újra velünk akarsz dolgozni?
Miért akarnék?
Még nincs késő.
Tudom, hogy jól szórakoztál a csapattal.
Ez már a hetedik osztály.
Nincs idő szórakozásra.
Az utolsó csengőig még van időd.
Utána lehúzhatod a rolót.
Lehet. Az is lehet, hogy...
Ez csak a kezdet.
Penny kizárta Gertzt a suli elektromos hálózatáról.
Egyedül a folyosói zárat
és a hangosbemondót tudta irányítani.
Több, mint a semmi.
Mr. Gary hatalmas felhajtást csapott a szülői értekezlet körül,
mintha saját magát ünnepeltetné.
Ez a mi nagy lehetőségünk.
Már csak a megfelelő csali hiányzott.
Valami egészen elképesztő.
Leesett az állam! Ezt már nevezem.
Tudod, szerintem nagyon funky,
hogy próbálod jóvátenni a barátaid baklövéseit.
Sajnos nincs időm bűvésztrükköket tanulni.
A szülői ma este lesz.
De nagy durranást akar, nem igaz?
A lehető legnagyobbat.
Talán van más megoldás.
Nem szabadna kikotyognom...
Ugyan már! Ugratsz?
A bűvészek ismernek egy titkot.
Egy fogást, amivel elbűvölik a közönséget.
Pont erre van szükségem! A szülők odáig vannak Neelyért.
Van köztük egészen gonosz is. Na de mi a titok?
A lenyűgöző finálé.
Mit gondol a galambokról?
Micsoda?
Tudja, mit mondanak a bűvészek a galambokról?
Halvány fogalmam sincs.
A galamb a bűvésznek olyan, mint a fuvola a jazznek.
Intézd el!
Álljon meg a menet!
Mit művelsz, kishaver?
Meghoztam a galambokat a bulira.
Jó sztori. Előbb beszélek a főnökkel.
Jól van.
Freeman!
- Figyelj, kölyök... - Nyomozó.
Ahogy akarod.
Nem érek rá egész nap. Kellenek a galambok?
Tele van velük a furgon.
Freeman!
Engedélyezem a szállítmányt.
Valakinek alá kell írnia...
Uram, aláírná itt? Jól van, nekem mindegy.
Figyelem, figyelem!
- Nézzétek a Csodálatos Chadet! - Azt már nem.
Itt Agy beszél.
Bevette a csalit.
El sem hiszem, hogy működik a terv.
Tényleg hihetetlen.
Nézzük, ehhez mit szólsz!
Miben mesterkedsz, Ted?
Senki sem veszi át a partigalambokat?
Nekem aztán mindegy.
Hé, kölyök! Kell galamb?
Nem? Jól van.
PARTIGALAMBOK
Ne már! A C szárnyba hozott.
Fú, de büdösek ezek a madarak!
Bűzlik ez a bűvésztrükk.
Már a varázsgalambokra is allergiás vagyok?
Gertz, sarokba szorítottak. Segítenél?
Látlak.
Csak egy drón figyel, de a többi is közel van.
Maradjatok csendben!
Ha meghallanak, végetek van.
Mögöttetek van. Ne mozduljatok,
és maradjatok csendben!
Csendet!
Talán el tudom terelni a figyelmét.
Csak az kell, hogy...
HANG ÉRZÉKELVE LEHETSÉGES FENYEGETÉS
Egészségedre!
Köszi. A megmentést is.
Gertz, ki kell jutnunk a főfolyosóra.
Mi a helyzet odakint?
Tiszta a terep, de szedjétek a lábatokat!
Springdale-i szülők!
Hamarosan elkezdődik az értekezlet.
Gondolom, most örülsz.
A srácaink elveszítik a legjobb barátjukat.
Nekem sem tetszik, de talán így lesz a legjobb.
Fegyelmet igényelnek.
Ha az ember háborúzik, a fegyelem az egyetlen kulcs
a túléléshez.
Ez egy iskola, Cliff.
Nézz már körül!
Szerinted háborúzik itt bárki?
Segítség!
Festékpatron hat óránál! Folyamatosan lőnek rám!
Parancsot kérek, vége!
Így van!
A bűvészkedés baromság. Hogy tetszenek a trükkjeim, Chad?
Nesze neked, Freeman!
Sikerült!
Már csak ki kell nyitnunk az ajtót Neely kártyájával,
hogy a válaszlapokat a galambok alá rakjuk,
és kigurítsuk őket innen, mintha mi sem történt volna.
Grimes!
Átverték. Ted már a suliban van.
Freeman bent van?
Hagyjon fel az üldözéssel, és jöjjön ide!
Hol vannak a drónjaim?
Azonnal!
Mi a fene?
Ne már! Ez volt a kedvenc ingem.
Nahát, milyen sokan eljöttek!
Először is bemutatkoznék.
A nevem Gary Garrie.
Mostantól én vagyok
a Springdale Jazzfuvola-iskola
új igazgatója.
Jól hallották, jazzfuvola!
Jelenleg nem fogadok kérdéseket.
Biztosíthatom önöket, hogy iskolánk idei programja
menő és trendi,
de ami ennél is fontosabb, hogy felettébb funky lesz.
Hallották, amit mondtam? Funky!
Gertz, a kártya nem működik!
Fenébe! Penny letiltotta.
HANG ÉRZÉKELVE LEHETSÉGES FENYEGETÉS
Josh, várj! Jön a drón!
Ennél halkabban nem tudom berúgni.
Hagyd abba!
- Gertz, ki tudod nyitni? - Megnézem.
- Engedj be! - Nem megy.
- Használja a kulcsát! - Nem nyílik. Hogy lehet ez?
GERTZ KAMERÁJA
Gertz!
Nyissa ki az ajtót, ha addig él is!
Mi a fene az a Gertz?
Hol bujkálsz, Gertz Neely?
Megvagy.
Kövess!
Ki tudod nyitni?
Csak úgy, ha minden ajtót kinyitok.
Szuper. Mehet!
Hogy érted, hogy minden ajtót kinyitsz?
Össze vannak kapcsolva.
Ha kinyitom azt az ajtót, mindegyik kinyílik.
A drónok percek alatt utolérnének.
És Grimes?
Azonnal.
- Akkor csináld. - Micsoda?
Nincs más választásunk. Neked kell befejezned.
Én meg nyerek egy kis időt.
De ez nincs is a tervben!
Igazad volt. Nem lehet mindenre felkészülni.
Majd én elterelem Grimest, te teljesítsd a küldetést.
Ha valaki lebukik, az legyek én.
Grimes úgyis engem üldöz.
Meglátjuk.
Ted?
Csináld!
NYITVA
Fenébe!
Barker?
Nem Tedet kellene üldöznie, hanem engem.
Nem dőlök be neked, Barker.
Mindenki tudja, hogy Freeman az ész.
De én vagyok az erő.
Mindent én alkottam meg.
A távirányítós bűzbombákat, a vízibomba-kilövőt,
a habágyút... Mindent.
És ki készíti a videókat?
Csak nem a Gagyi Zsarubakikra gondol,
ami már 36 000 megtekintésnél jár?
Magának is bejött?
Barker!
Így érkeztünk el a sorsdöntő pillanathoz.
Készüljön a sokkoló fináléra!
Az iskola és a barátai megmentése érdekében
Josh Barker, az átverések királya saját magát is feláldozta.
Hetvenkét heti bélgázt gyűjtött össze,
hogy véghezvigye a tervét.
Egyedül ötölte ki az egészet.
Az erőből ész lett.
Azt beszélik, ezt a bűzt képtelenség túlélni.
Gertz! Gertz!
Először Gertz, most meg Josh?
A barátaid bármit megtesznek érted.
Kár, hogy nekik már mindegy.
Ahogy neked is.
Lehet.
De ez az ára annak, ha szuper kalandban veszünk részt.
Freeman!
Végre rajtakaptalak!
Tudja egyáltalán, hogy mi történik?
Vagy nem is érdekli?
Engem csak a szabályok érdekelnek.
Miért ennyire megszállott?
Ennyi idősen volt egy mottóm.
"Ami ma egy kis hiba, az holnap kész katasztrófa."
Egyszer sem hibáztam, Freeman.
Eddig egyszer sem.
És most nézz rám!
- Köszönöm. - Ne!
Ted, futás!
Figyelem, figyelem!
Ted! Ted! Állj fel!
- A nadrágom! - Erre nincs időnk!
A nadrágom!
Lezárul egy korszak, de ezzel új fejezetet nyitunk.
Most pedig kihirdetem
a Springdale Jazzfuvola-iskola
új diákelnökét, aki nem mást, mint Penny Prichard!
Hozzátenném, hogy e héttől fogva
Ms. Penny Prichardé a legmagasabb tanulmányi átlag,
így ő kerül az iskolai ranglista élére.
Bizony, ő az első!
Hadd halljuk!
Nem lehet jó érzés, Freeman.
Így jár, aki szabálysértést követ el.
Lecsap a könyörtelen igazság.
Biztos a szüleitek jöttek.
Felhívtam őket.
Most más lesz, mint eddig.
Bizonyítékkal készültem.
Ezúttal senki sem ment meg titeket.
Húha!
Idegesnek tűnnek.
- Elég lesz. - Hátha nem hallották.
Ideje beengedni őket.
Tudom, hogy az igazságszolgáltatás elvileg pártatlan,
de őszintén szólva már vártam ezt a napot.
Mi van nálad, Sammie Steambear?
Tipikus Sammie. Aztán nehogy bajba kerülj!
Néha elkél a nőies finomság.
Gyengéden meg akarod simogatni a gombot?
Jobb, mint a virsliujjaid...
Csak biztosra megyek.
Jön már.
Figyeljenek ide!
A válaszom: nem.
Nem folytathatjuk a régi programot.
És igen, az új program a jazzfuvolára épül.
- Miért hívott ide minket? - Mi történt?
Természetesen szabályszegés.
Mi más lehetne?
Szabályszegés.
Nem megmondtam, hogy ez lesz a vége,
ha továbbra is együtt...
Te jó ég, fiam!
Te aztán bűzlesz!
És Ted hol van?
Ott ül az asztalnál.
Elég a tréfából!
Hol a fiam?
Ha sikerült volt a SPLAT teszt,
nem lenne miről beszélni.
Mégis mit várnak tőlem?
Minden tőlem telhetőt megtettem.
Várjanak csak egy percet!
Most jön a nagy finálé!
Hölgyem, nem látja?
A piros pulcsis srác az.
Az én Tedem nem hord flittert.
Az nem lehet...
Valami baj van, biztos úr?
Ne már!
Most pedig figyeljék, hogyan kel szárnyra
a Springdale Jazzfuvola-iskola!
Ez meg mi?
Mi folyik itt?
Ezek a SPLAT eredményei.
Az igazi eredmények.
Micsoda?
Nem értem. Én magam szállítottam le őket.
Helycserés támadás?
Az bizony!
A barátaid bármit megtennének érted.
Kár, hogy nekik már mindegy. Ahogy neked is.
Lehet.
De ez az ára annak, ha szuper kalandban veszünk részt.
Ha te itt vagy, akkor...
Megmagyaráznád, mi történt?
Mi sem egyszerűbb, Ms. Neely.
Mr. Gary az állására pályázott.
Talán belefáradt már,
hogy örök második.
Ezért meghamisította a válaszokat, és leállította a programot.
A válaszok hamisak voltak?
Így igaz.
Mr. Gary buktatott meg minket.
És ő maga is megbukott.
Ugyan már!
Komolyan hallgatsz egy ilyen...
Tényleg hiszel neki? Ugyan már, emberek!
Kinek hisznek jobban? A kis zseniknek vagy nekem?
Jól van, értem én.
Teszthamisítás, a tankerület megtévesztése,
hatalommal való visszaélés...
Úgy tudom, van az ilyesmire egy tökéletes szó.
Szabályszegés!
Drónok, munkára fel!
Mi van?
Mi ez?
Ne már!
Tudjátok, mit?
Nem ér ennyit az egész.
Bevallom, én tettem.
Nem a kölykök voltak, hanem én.
Jó?
Én vagyok a bűnös.
El sem hiszem, hogy ez a srácaink műve.
Tudod, mi kellett ehhez? Rengeteg...
Önfegyelem.
Én vagyok a ludas!
Most örültök?
Kérhetek egy nedves törlőkendőt?
Nem nehéz kitalálni, hogyan folytatódott a történet.
Ms. Neely újra igazgató lett.
Mr. Gary a kirúgása után
átadta magát a szenvedélyének.
APRÓÉRT ZENÉLEK
Grimesnak vissza kellett adnia az összes kütyüjét.
Legalábbis úgy tudjuk.
Chad pedig belevágott az utazó bűvészműsorába.
Vagy valami olyasmibe.
Örülök, hogy a társatok lehettem.
Ha bármikor szükségetek lenne rám, hívjatok bátran.
A vezetékneved Zandini?
Miért kérdezed?
Hogyhogy Csodálatos Chad néven művészkedsz?
Jaj, mit tettem?
Vár Csodálatos Chad bűvészműsora!
Hogy értékeled az akciót?
Okos, hatékony, taktikus.
Ítélet: nem rossz.
Sajnálom, hogy azt mondtam, hogy apád figyelméért küzdesz.
Nem volt szép tőlem.
Semmi baj.
Csak azért dühített fel, mert igaz.
Honnan tudtad?
Jó emberismerő vagyok.
Leszünk műbarik?
Vagy igaziak?
Ez csak úgy kiszaladt.
Megcsináltuk.
Megmentettük a sulit.
Életed legrosszabb tervével.
Van egy olyan érzésem, hogy megúszod a balhét.
Mr. Gary már elég nagy bajba került.
Ha kiderül, hogy egy 12 éves parancsait követte,
az csak ront a helyzeten.
Valamiben igazad volt.
Tényleg jól éreztem magam veled és a többiekkel.
Szóval számíthatok rá, hogy újból megpróbálsz letaszítani?
Nem. Mindketten tudjuk, hogy az egész iskolában
csak egy diák elég okos ahhoz, hogy elbánjon Ted Freemannel.
Órán találkozunk.
Szia!
Beszéljünk a tervekről.
Minden kedvenced,
minden menő dolog,
minden egy tervvel kezdődött.
De Joshnak igaza volt.
Az élet kiszámíthatatlan.
Az egyik oldalon a rend áll, a másikon a káosz,
középen pedig mi magunk.
Jó dolog a tervezés, de nem lehet mindenre felkészülni.
Abban mi lenne a szórakoztató?
A TERV
Úgy hallottuk, a csapatod iskolai problémákra szakosodott.
Van számotokra egy melónk.
Benne vagytok?
Magyar szöveg: Oláh Szabina
Az HBO megbízásából készítette a TPM Media.